1 Velkommen i Børnehuset Molevitten FRITIDSHJEMMET PALETTEN KRIDTHUSET
2 VELKOMMEN i Børnehuset Molevitten. Bestyrelsen og medarbejderne ser samarbejdet mellem forældre og pædagoger som en af de mest betydningsfulde faktorer i forhold til Jeres barns udvikling, læring og trivsel. Forældrenes viden + pædagogernes faglighed = Den bedst mulige hverdag for børnene. Vi har en Vision Vi tilstræber at være et sted, hvor forældrene inddrages og er trygge ved at aflevere deres børn i rammer der tilgodeser børnegruppens behov. Udgangspunktet for et godt forældresamarbejde er ligeværdighed og dialog. Vi vil arbejde på en fælles forståelse af gensidige roller, hvor vi betragter hinanden som en fælles ressource i, at understøtte børnenes udvikling, læring og trivsel, for derved at skabe sammenhæng mellem indsatsen i Molevitten og aktiviteterne i hjemmet. Vi har et Mål Forældrene skal i videst mulig omfang inddrages i arbejdet omkring institutionen, og i et så tæt samspil som muligtvære med til at skabe et velfungerende miljø for børnene. Vi har nogle principper for det gode forældresamarbejde. Alle forældre skal mødes med åbenhed og indbydes til ligeværdig og konstruktiv dialog. Kommunikationen og formidlingen skal være let tilgængelig, sproget skal være funderet i fagligheden, men være forståelig og brugbar for forældrene. Alle forældre skal inddrages aktivt i forældresamarbejdet, så børnenes trivsel, læring og udvikling fremmes bedst muligt. Vi ser det som en fælles opgave, medarbejdere og forældre, at bidrage til børnenes trivsel, læring og udvikling. Forældrene skal mødes med tydelige forventninger, hvad personalet forventer af forældrene og hvad forældrene kan forvente af personalet. Arrangementer med forældre i Molevitten skal dels byde på faglige input og dels have et socialt indhold.
3 Vi har nogle forventninger. Kommunikation. Mitbarn er platformen vi bruger til den skriftlige kommunikation. Jeres adgang hertil er: Det er her fra vi sender informationer ud, bl.a. omkring ferie, aktiviteter og månedsplaner, der vil også være små fortællinger fra vores hverdag i Molevitten, samt billeder herfra. Vi skriver månedsplaner for ½ eller 1 måned af gangen. I månedsplanen kan man bl.a. finde fødselsdage, aktiviteter, projekter og information til Jer forældre om nye tiltag, praktiske informationer og lign. Vi forventer at I logger Jer på i løbet af den første uge, at I løbende følger med på Mitbarn så både I og Jeres børn kan møde forberedte. At I opdaterer stamkortet ved ændringer, at I tager stilling til tilladelser og fuldmagter. Har I ikke taget stilling til tilladelser og fuldmagter, kan vi for eksempel ikke tage Jeres barn med på tur eller tage billeder af Jeres barn, meget vigtigt er selvfølgeligt at vi altid har et telefonnummer, vi kan kontakte Jer på. Ferie Ved ferietid vil I modtage besked på Mit-barn, om I skal tilmelde/framelde børnene. Det er meget vigtigt, at I så hurtigt og præcist som muligt melder tilbage, da personalets ferie og afspadsering planlægges efter, hvornår der er færrest børn i institutionen. Vi forventer at alle børn holder fem ugers ferie om året, da børnene har brug for ferie ligesom vi voksne. Fællesskabet. Alle børn skal være en del af fællesskabet. Det har både vi medarbejdere og I forældre et ansvar for. Herning kommune har en inklusionsstrategi (kan læses på hjemmeside), i den står der: Respekt for forskelligheder kan måske virke som en selvfølge, men vi voksne er rollemodeller for vores børn og det kan ikke understreges nok, hvor vigtigt det er, at både pædagoger og forældre går forrest ift. at anerkende forskellighederne som en ressource og dette skal foregå tydeligt for børn og unge. Vi forventer, at I har en positiv tilgang til, Molevitten, til de andre børn og forældre. Huske på at Jeres barn er én ud af mange/flere. At I støtter op om de sociale arrangementer og møder der inviteres til. Det der får hverdagen til at fungere. Det har stor betydning for børnene hvordan aflevering og afhentningen foregår, vi vil gerne opfordre til at I afsætter tid og er nærværende i disse situationer. At I følger med i, og bakker op omkring de aktiviteter eller andet der foregår på stuen
4 Hvis der sker forandringer i hjemmet, såsom skilsmisse, sygdom, dødsfald osv., er det vigtigt, at I informerer stuen. I sådanne tilfælde har Jeres barn brug for særlig opmærksomhed og omsorg, og den vil vi gerne give dem. Hvis der er noget I er i tvivl om, gerne vil have uddybet eller som I er usikre på, så kom endelig til os eller sms eller ring. Det er meget bedre end at gå og ærgre sig over ting, der som regel har en forklaring eller kan ændres. Vores erfaring er at det er den bedste måde at undgå misforståelser på. Pædagogerne ved meget om børns generelle trivsel og udvikling, men lige præcist Jeres barn ved I mest om.
5 VELKOMMEN I KRIDTHUSET. Børnene i Kridthuset er fordelt i 3 grupper, Lilla, som er førskolebørn, orange som er børnehaveklassebørn og grøn som er børn i 1. klasse. Hvad vil det sige at være i kridthuset? For mange er betydningen at være værdsat og noget man gerne vil gemme på. Sådan er det også i vores kridthus! Her er man værdsat som den man er og for det man er for andre, med andre ord så handler det om fællesskaber, venskaber og relationer. Vi prøver at skabe et miljø hvor der er rart at være og hvor man i samarbejde med andre kan være skabende og kreativ, og hvor næste sjove oplevelse ligger lige om hjørnet. Oplevelser som der forhåbentlig er mange af og som man kan gemme i sit eget kridthus. Start på fritidshjemmet På fritidshjemmet stilles der større krav til børnene, og der gives andre muligheder for medbestemmelse end i børnehaven. Vi er færre voksne og aktivitetsniveauet er højere. Rammerne ude og inde er meget større, og det giver flere legesteder, men også flere gemmesteder for børnene. Dette kræver omstilling for både børn og forældre (vi oplever dog ofte, at omvæltningen er størst for forældrene). Og hvad laver vi så? Når børnene kommer fra skole tjekker de ind ved en voksen og tager sin magnet med navn på og placerer den på tavlen.
6 Tavlen er delt op i forskellige felter f.eks. inde, ude, salen osv. hvilket gør at I, når I henter, kan I få en idé om hvor børnene befinder sig. Nogle dage har vi aktiviteter hvor alle børn skal være med, men ofte bestemmer børnene selv hvad de vil lave, i de rammer vi sætter for dem. Der er f.eks. mulighed for boldspil ude som inde på streetbanen, sportspladsen, salen eller hallen. Ude er der også mulighed for mooncarræs, leg på borgen, klatre i træer eller bare ligge og kigge op i en blå sommerhimmel. Da vi er en DGI fritter, laver vi også jævnligt forskellige idrætslege både ude og inde. Et par gange i måneden (torsdage pga. den længere åbningstid) er vi på ture ud af huset. Turene kan gå til Herning Fremad, skraldebjerget i mosen, Sdr.anlæg eller måske en juletur op i byen. Herhjemme er tilbuddene også mange, vi kan godt lide at være kreative og har lavet mange sjove og flotte værker der kan ses i Kridthuset. Nogle gange flytter vi kunsten udenfor og laver utraditionel kunst. Ellers har vi musik/danse rum, dukkerum, legorum m.m. eller vi kan gå i træ eller lerværkstedet og udfolde vore talenter. I alle vore aktiviteter lægger vi stor vægt på det gode venskab og god omgangstone, derfor har vi sammen med børnene lavet: Gode aftaler. Vi taler pænt til hinanden Vi er gode til at lytte til hinanden. Vi slår ikke på hinanden. Vi leger godt sammen og holder ikke nogen udenfor. Vi tager ikke hinandens ting. Vi behandler tingene pænt. Vi rydder op efter os selv. Praktiske oplysninger Goddag og farvel Det er vigtigt at I altid siger goddag og farvel sammen med Jeres barn, når I kommer i/forlader institutionen. Giv besked, hvis en anden end Jer forældre henter barnet.
7 Forældreansvar Når du/i er sammen med Jeres barn på Paletten, både når i bringer og henter, samt ved div. arrangementer, overtager I selv ansvaret for Jeres barn. Vi har kontrolleret fremmøde, dvs. at børnene bliver krydset af når de kommer og går. Vi skal derfor have besked, hvis barnet holder fri eller er sygt. I ferierne er det også vigtigt, at vi er orienteret om, hvor mange børn der kommer. Orden Vi mener det er et fælles ansvar at holde orden. Det betyder, at når I henter Jeres barn, har I ansvar for: At finde barnets sko og tøj. At rydde op i barnets garderobe, evt. vådt tøj skal med hjem og tørre, så det er klar til næste dag. Se hvad barnet mangler af skiftetøj. Barnets eget legetøj. At hjælpe personalet med at fastholde overfor barnet, at det skal rydde op efter sig selv. Det betyder at barnet skal rydde det op, som barnet legede med da du/i kom og hentede. Mad Det er en god idé at have en frugt/madpakke til eftermiddagen, så man har lidt energi til dagens aktiviteter. Børnene har hvert deres krus med navn på og de har dagen igennem mulighed for at tage vand. Maddage Vi holder maddage med børnene ca. hver anden måned, hvor vi tilbereder et sundt måltid, i fællesskab med børnene. Sygdom Vores sygdomsregler følger Sundhedsstyrelsens vejledning, Herning kommunes børne- og ungelæge samt embedslægen, som vejleder på følgende måde: Børn må modtages i institutionen, når de er raske og ikke
8 har behov for speciel pleje eller medicin, er feberfri, har normal energi og leger normalt. Sundhedsstyrelsens vejledning kan I finde på Molevittens hjemmeside. Hvis Jeres barn er sygt, vil vi gerne vide det og både af hensyn til dagens planlægning og for evt. at hænge et opslag om sygdommen til de øvrige forældre. Hvis barnet bliver sygt i løbet af dagen, ringer vi til Jer. Derfor er det vigtigt, at stamkortet er ajourført. Medicin Personalet har ikke sundhedsfaglig baggrund, og er ikke uddannet til at observere og behandle syge børn. Derfor bør medicin i institutionen begrænses. Panodil til børn der virker febrile eller som er smertepåvirkede, gives IKKE i institutionen da panodil i værste tilfælde kan sløre symptomer på alvorlig sygdom. I de tilfælde hvor personalet påtager sig at give et barn medicin (penicillin, øjendråber el. lign.) skal der foreligge en klar instruks fra lægen, som har ordineret medicinen. Instruksen skal være letlæselig med oplysninger om barnets navn, medicinens art og den ordinerede dosis. Legetøj/ skal der stå noget om mobil telefoner?? Vi har legetøjsdag hver fredag. Har barnet legetøj med i Kridthuset er det på eget ansvar. Institutionen dækker ikke hvis det går i stykker eller bliver væk. Husk at skrive navn på. Der kan ske ændringer i perioder, hvis vi oplever det tager overhånd. I bliver informeret via månedsbrevet/ Mitbarn. Tøj Giv barnet praktisk tøj med. Noget som gerne må blive snavset. Husk vi er ude i flere timer af gangen, så det er vigtigt, at overtøjet svarer til de krav vejr og temperatur stiller, for at børnene kan have det komfortabelt. Hvis I skriver navn i barnets tøj og fodtøj, øges mulighederne for, at det kommer tilbage til rette ejermand, hvis det er blevet forlagt. Løse anoraksnore og lignende kan være farlige for børnene. Se tøjet efter og fjern snorene.
9 Glemt tøj Bliver f.eks. barnets vanter væk, opfordrer vi til, at I først kigger på vores glemt tøj bord i kælderen. Dukker tøjet ikke op, vil vi gerne efterlyse det. 2 gange om året beder vi Jer kigge efter om der er noget af Jeres på bordet, ikke afhentet tøj afleveres til genbrug. Informationer I fællesrummet hænger der whiteboard-tavler, en for hver gruppe. Her på skriver personalet hver dag om dagens aktiviteter, sygdom, beskeder m.v. Overflytning til fritidsklub. I klubben har vi en miniklub. Børnene flyttes til miniklubben den 1. august det år de starter i 2. klasse. Fritidsklubben inviterer til et lille forældremøde i juni måned inden børnene flyttes. Forældresamarbejde Vi afholder samtaler efter behov, dvs. hvis vi synes der er behov for det eller hvis I som forældre ønsker det. Vi inviterer med mellemrum til forældrekaffe, det ser vi som en god mulighed for, at I kan tale med os og andre forældre. Nogle gange som afslutning på et projekt, hvor vi gerne vil vise Jer hvad vi har lavet. To gange årligt holder vi forældremøde. I tredje kvartal afholdes forældremøderne oftest fælles for afdelingen, med kaffe mv. stuevis. I lige år er der stort fællesforældremødet med valg til institutionens bestyrelse. I ulige år er der stort forældremøde i samarbejde med Vestervangskolen. Vi forventer at mindst en forældre deltager i vore forældremøder.
10 Kridthusets åbningstider. Mandag onsdag Torsdag Fredag På skolefridage lukkes der kl om torsdagen I kan komme i kontakt med Kridthuset på tlf.: (fritidshjem) (førskole) Institutionsleder Kirsten Andersen Pædagogisk leder Tommy Troelsen Personale i Kridthuset Gul gruppe: Dorthe Pædagog Jacob Pædagogmedhjælper Lilla gruppe: Gert Jytte Pædagog Pædagogmedhjælper